"התיקונים" 55: הרצל על הסוס ב"מעריב", בוואלה סופרים נפגעים, ב"דה-מרקר" מעקלים את מפלצות הנדל"ן, ועוד שחיתויות מהעיתונות העברית
  המציאות בראי הפוטושופ לפני כשנתיים הפיצו משמרות המהפכה של איראן תצלום של שיגור טילי שיהאב. עד מהרה התגלה שהתצלום עבר עיבוד גרפי שבמהלכו נוסף טיל.  זה לא מנע מ-nrgמעריב להשתמש לאחרונה בתצלום המזויף בכתבה הראשית בשער האתר (15.4.10).  ב"מעריב" דווח גם (25.4.10) על פסל שינציח את פגישת בנימין זאב הרצל והקיסר הגרמני וילהלם השני. לא דווח שהתמונה המפורסמת של הפגישה היא בעצם פוטומונטאז.  ועוד בחזית הפוטושופ הביטחוני: המטה לביטחון לאומי, אותו מטה שלא יודע איך נראה העולם ("התיקונים", 4.3.10), לקה גם הוא בבעיות עיבוד גרפי. בתמונה בעמודו הראשי נראה שולחן דיונים עם השתקפות עליו, שמשקפת דברים שלא קיימים.  שעה אבודה העיתונים בישראל התרגשו עד מאוד משעת כיבוי האורות הקולקטיבית, כפי שאיבחן שוקי טאוסיג בסקירת העיתונות. ב"מעריב" (23.4.10) אף דיווחו כי "בשיאו של יום כדור הארץ, כיבו אמש מאות אלפים בארץ ומיליונים ברחבי העולם את האורות". מרוב התפעמות לא שמו לב שם שהמיליונים בעולם כיבו את האור ב-27 במרץ, ואילו הישראלים ישבו בחושך לבד חודש שלם מאוחר יותר.  מייגור מייגור הישראלי דובי דקל הוא לא סתם תא"ל דובי דקל הוא תא"ל תא"ל! (הטלוויזיה החינוכית)  דברים ידועים ודברים לא ידועים בפיצוצי מכוניות התופת בעיראק (וואלה, 29.3.10): 1. "שני בני אדם נהרגו ו-50 נפצעו". 2. "לא ידוע על נפגעים".  שמותיהם של העצורים שלא פורסמו פורסמו (יאהו-ניוז).  כלכלה שלום מדד, אנחנו מכירים? ("ישראל היום", 16.4.10)  שלום תרופות לא חוקיות, אתן עומדות למחירה? (אתר "דה-מרקר", 27.3.10).  שלום מפלצת נדל"ן, אפשר לעקל אותך? ("דה-מרקר", 16.4.10).  לכל איש יש שמות מה שמו של אביה של ח"כ ציפי לבני ("ידיעות אחרונות", 16.4.10)? 1. איתן לבני, כפי שכתוב בכתבה. 2. אריה לבני, כפי שכתוב בשער.   איך קוראים לבירתנו הקדושה? 1. ירושלים. 2. כמו שטדי קולק היה אומר, "ירושולים" (ynet, 21.4.10).  איך קוראים לדוקטור השוביניסט (אתר "גלובס", 23.3.10)? 1. אלכס קורמן. 2. אלכס קומן. 3. אלכס קרמן.  עריכה/הגהה/האחדה האם עורך גן וגבעתיים יעבור על הכותרות לפני הורדה לדפוס המקומון רמת?  או שיש פה שגיאת הקלדה, או שבאתר "הארץ" (18.4.10) החליטו לעבור לסלנג כדי למשוך קוראים צעירים.  בדיקת ערנות הסודוקו הקשה היה קשה מדי, אז במקומו שמו עוד פעם את הסודוקו הבינוני ("ישראל פוסט", 25.4.10).  ותיקי המדור ("התיקונים", 15.7.09) זוכרים שבעבר פירסמו ב"ישראל פוסט" סודוקו קשה פתור, לנוחיות הקוראים.  החומה הצינית כתבה ומודעה בצדה (ynet, 16.4.10).  התינוקות הפסיקו לחייך בכתבה, אבל ממשיכים לחייך במודעה (ynet, 24.2.05).  חנוך מרמרי כתב ("העין השביעית", 23.4.10) כי חידון התנ"ך "הועבר בבוקר שבת בערוץ הראשון". מובן שמארגני חידון התנ"ך לא חיללו שבת – החידון התקיים והועבר ביום שלישי, כפי שהעיר לנו יובל פינטר.  אבנר קשתן מעדכן: "עמוד הבית של העין השביעית מעלה הרבה סימני שאלה, וטוען שהוא ביפנית". הערת העורך: המחלקה הטכנית מוסרת כי מדובר בתקלה המתרחשת לעתים בדפדפני פיירפוקס, ומקורה ככל הנראה בקידוד לא נכון של שפת התצוגה. הפתרון הוא בחירה ידנית של הקידוד מתפריט "תצוגה" בדפדפן.  התיקונים הגיעו מאהרן פוירשטיין, אופיר, יובל פינטר, דן מלמד, עידן דורפמן, מורן ראדה, גילעד נס, רותם שמחה, דרור שרמן, יאיר דקל, עמרי רחמימוב, אבים פישר, אבנר קשתן, שוקי טאוסיג וארז שמיר. צילום ילד מצדיע: respres ‫(cc-by); צילום מסכות: Fifi LePew ‫(cc-by-nc) נתקלתם בטעויות מעניינות בתקשורת? שלחו לינק וצילומסך (כך עושים זאת) לכתובת tikunim@kenans.net, וציינו אם ברצונכם לקבל קרדיט.